
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/150/17.05.2005

	
	
	


A    V    I    Z

asupra proiectului de Lege privind aprobarea Ordonanţei de urgenţă a Guvernului nr. 24/2005 pentru modificarea şi completarea Legii nr. 571/2003 privind Codul fiscal,  Camera Deputaţilor fiind Cameră decizională (PLx 168/2005).


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 24/2005 pentru modificarea şi completarea Legii nr. 571/2003 privind Codul fiscal, Camera Deputaţilor fiind Cameră decizională,  trimis cu adresa nr.  PLx 168/11.05.2005.



Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 18 mai 2005.


Proiectul de lege are ca obiect modificarea şi completarea Legii nr. 571/2003 privind Codul fiscal, în scopul accelerării procesului de reforme structurale, al consolidării finanţelor publice, dezvoltării economice şi al utilizării eficiente a pârghiilor fiscale pentru ameliorarea comportamentului economic al contribuabililor. Principiile care au stat la baza elaborării acestui proiect de lege au în vedere menţinerea echilibrelor economice prin practicarea unor cote mai mici la impozitele directe ( impozitul pe venit şi impozitul pe profit) şi creşterea celor indirecte, măsură prin care se urmăreşte lărgirea bazei de impozitare prin creşterea numărului de salariaţi, precum şi impozitarea unor venituri care, până în prezent, nu erau fiscalizate, iar începând cu 1 ianuarie 2006, pentru a împiedica mutarea capitalurilor în zonele unde impozitele sunt mai mici, s-a procedat la unificarea cotei de 16% pentru majorarea surselor de venit.

În urma dezbaterilor, membrii Comisiei pentru politică economică, reformă şi privatizare au hotărât cu 7 voturi pentru, 6  voturi împotrivă şi 3 abţineri ca proiectul de lege să fie respins. 

                PREŞEDINTE,


    Mihai Tudose

      SECRETAR





         Vasile Cosmin Nicula

                                                                                                                       









           Experţi parlamentari:

                                                                                                               
          Alina Hodivoianu 










    Răzvan Condurăţeanu

